مملوکلار (کؤله‌منلر) دؤورونده مصرده یاشامیش تۆرک تاریخچیسی آیبئک-اۆد دئواداری‌نین تۆرکلرین منشأ‌یی اۆزرینه ایضاح ائتدیگی آی آتانین افسانه‌سینده ماغارادا تؤره‌مه موْتیوی ایشتیراک ائدر. بۇ احوالاتا گؤره تۆرکلرین ایلک آتاسی اوْلان آی آتا، بیر ماغارادا اوْرتایا چێخمیشدیر. بۇ ماغارا آی آتانین دوْغومونا (آیبئک-اۆد دئواداری‌نین ایفاده‌سییله) بیر ""آنا رحمی"" وظیفه‌‌سی ائتمیشدیر. بوْزقورد افسانه‌سینده‌کی قۇردون یارالی تۆرکو قاچیریب بسله‌دیگی ماغارا دا بئله بیر آتا ماغاراسیدیر و هر ایل بۇ ماغارادا مراسیملر ائدیلردی. آتا ماغاراسی اینانجی و عنعنه‌‌سی کؤهنه دؤورلرده تۆرکلر آراسیندا چوْخ گئنیش یاییلمیشدیر. ایشده آی آتا دا بئله بیر ماغارادا یارانمیشدیر.